SCI เป็นปลื้มกำไร Q3/59 โต 22% มาที่ 57.04 ลบ.
SCI เป็นปลื้มกำไร Q3/59 โต 22% มาที่ 57.04 ลบ. จากปีก่อนกำไร 46.67 ลบ. หลังรายได้จากการขายพุ่ง อย่างไรก็ตามช่วง 9 เดือนแรกมีกำไร 48.66 ลบ. ลดลง 74% จากปีก่อนกำไร 189.73 ลบ.
10 พ.ย. 2559

บริษัท เอสซีไอ อีเลคตริค จำกัด (มหาชน) หรือ SCI รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 57.04 ล้านบาท หรือมีกำไรสุทธิ 0.08 บาทต่อหุ้น เพิ่มขึ้น 22% จากช่วงเดียวกันของปีก่อนที่มีกำไรสุทธิ 46.67 ล้านบาท หรือมีกำไรสุทธิ 0.08 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากบริษัทมีรายได้จากการขายเพิ่มขึ้น
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 48.66 ล้านบาท หรือ 0.06 บาทต่อหุ้น ลดลง 74% จากช่วงเดียวกันของปีก่อนที่มีกำไรสุทธิ 189.73 ล้านบาท หรือ 0.45 บาทต่อหุ้น